**EGYSÉGES SZERKEZETBEN**

**A büntetés-végrehajtás országos parancsnokának  
57/2016. (XII. 16.) OP**

***s z a k u t a s í t á s a***

***a szabadságvesztés, az elzárás, a rendbírság helyébe lépő elzárás, az előzetes letartóztatás és a szabálysértési elzárás végrehajtását foganatosító büntetés-végrehajtási intézetek kijelölésének szabályairól szóló 55/2014. (XII. 5.) BM rendelet végrehajtásáról***

A büntetés-végrehajtási szervezet belső szabályozási tevékenységéről szóló 2/2013. (IX. 13.) BVOP utasítás 7. pontja alapján – a fogvatartottak büntetés-végrehajtási intézetben (a továbbiakban: bv. intézet) történő elhelyezésének szabályairól – az alábbi szakutasítást adom ki.

**I.  
Az előzetesen letartóztatottak elhelyezése**

1. Az előzetesen letartóztatottakat a büntető eljárás szakaszától függően a büntető ügyben eljáró ügyészség, illetve a bíróság [a szabadságvesztés, az elzárás, az előzetes letartóztatás és a rendbírság helyébe lépő elzárás végrehajtásának részletes szabályairól szóló 16/2014. (XII. 19.) IM rendelet szerinti rendelkezési jogkör gyakorlója] székhelye szerint illetékes megyei (fővárosi) bv. intézetben kell elhelyezni.
2. Abban az esetben, ha megyei bv. intézet hiányára tekintettel adott megyében az előzetes letartóztatás nem hajtható végre, a szabadságvesztés, az elzárás, a rendbírság helyébe lépő elzárás, az előzetes letartóztatás és a szabálysértési elzárás végrehajtását foganatosító bv. intézetek kijelölésének szabályairól szóló 55/2014. (XII. 5.) BM rendelet (a továbbiakban: Rendelet) 1. mellékletében rögzítettek az irányadók.
3. Az előzetes letartóztatottak esetében érvényes speciális elhelyezési szabályok alkalmazása során, a Rendeletben foglaltakra tekintettel, illetékességtől eltérő elhelyezésre kizárólag a rendelkezési jogkör gyakorlójának előzetes hozzájárulása, vagy ilyen irányú rendelkezése alapján kerülhet sor.
4. A fiatalkorúak országos és regionális bv. intézeteiben a fiatalkorúak előzetes letartóztatása a következők szerint hajtható végre:
5. Kecskeméten a Bács-Kiskun Megyei Bv. Intézet illetékességi körébe,
6. Pécsett a Baranya Megyei Bv. Intézet illetékességi körébe,
7. Szirmabesenyőn a Borsod-Abaúj-Zemplén Megyei Bv. Intézet illetékességi körébe,
8. a Fiatalkorúak Bv. Intézetében (Tököl) a Fővárosi Bv. Intézet illetékességi körébe tartozó fiatalkorú előzetesen letartóztatottak helyezhetők el.
9. Az 1. és 2. pontok rendelkezéseitől eltérően, amennyiben a rendelkezési jogkör gyakorlója úgy rendelkezik vagy az büntetés-végrehajtási okból szükséges, és a 3. pontban meghatározott hozzájárulás rendelkezésre áll, az előzetesen letartóztatottak közül:
10. a Dunakeszi, Gödöllői, Esztergomi és Váci Járásbíróság rendelkezése alapján fogva tartott felnőtt korú férfiakat a Váci Fegyház és Börtönben,
11. a Ceglédi és a Nagykátai Járásbíróság rendelkezése alapján fogvatartottakat a Jász-Nagykun-Szolnok Megyei Bv. Intézetben,
12. a Nagykőrösi Járásbíróság rendelkezése alapján fogvatartottakat a Bács-Kiskun Megyei Bv. Intézetben,
13. a Bajai Járásbíróság rendelkezése alapján fogvatartottakat a Tolna Megyei Bv. Intézetben,
14. a Kalocsai Járásbíróság rendelkezése alapján fogvatartottakat a Kalocsai Fegyház és Börtönben,
15. a Dunaújvárosi Járásbíróság rendelkezése alapján fogvatartottakat a Pálhalmai Országos Bv. Intézetben,
16. a Soproni Járásbíróság rendelkezése alapján fogva tartott felnőtt korú férfiakat a Sopronkőhidai Fegyház és Börtönben,
17. a Sátoraljaújhelyi Járásbíróság rendelkezése alapján fogva tartott felnőtt korú férfiakat a Sátoraljaújhelyi Fegyház és Börtönben,
18. a Mezőkövesdi Járásbíróság rendelkezése alapján fogvatartottakat a Heves Megyei Bv. Intézetben,
19. a Tatabányai és Tatai Járásbíróság rendelkezése alapján fogvatartottakat (bírói szakban), valamint a Komáromi Járásbíróság rendelkezése alapján fogvatartottakat a Győr-Moson-Sopron Megyei Bv. Intézetben,
20. a Tatabányai és Tatai Járásbíróság rendelkezése alapján fogvatartottakat (nyomozati szakban) a Közép-dunántúli Országos Bv. Intézet II. objektumában (Székesfehérvár),
21. a Ráckevei és Szigetszentmiklósi Járásbíróság rendelkezése alapján fogva tartott felnőtt korú férfiakat a Tököli Országos Bv. Intézetben,

*Módosította: 28/2017 OP szakutasítás, 2017.02.20.*

1. a Bicskei és Sárbogárdi Járásbíróság rendelkezése alapján fogvatartottakat a Veszprém Megyei Bv. Intézetben lehet elhelyezni.

**II.  
A szabadságvesztésre ítéltek elhelyezése**

1. A szabadságvesztésre ítélteket a Rendeletben meghatározottak szerint kell elhelyezni, az e címben foglalt sajátosságok figyelembevételével. A kijelöléskor figyelemmel kell lenni:
2. az elítélt, vagy a vele a szabadságvesztés végrehajtása alatt kapcsolatot tartó személyek állandó lakóhelyére,
3. az egyéni kockázatértékelési összefoglaló jelentésben meghatározott szükségletekre,
4. az elítélt kriminalitására,
5. az egyes bv. intézetek telítettségére,
6. a munkáltatási, képzési, oktatási és egyéb foglalkoztatási lehetőségekre.
7. Fegyház, börtön és fogház végrehajtási fokozatú, felnőtt korú szabadságvesztésre ítélt férfiak egyaránt elhelyezhetők az alábbi bv. intézetekben
8. Szegedi Fegyház és Börtön,
9. Szombathelyi Országos Bv. Intézet,
10. Tiszalöki Országos Bv. Intézet.
11. A büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény (a továbbiakban: Bv. tv.) 100. § (2) i) pontjában meghatározottaknak megfelelő, fegyház végrehajtási fokozatú felnőtt korú szabadságvesztés büntetésre ítélt férfiak – a fogva tartó bv. intézet parancsnokának előterjesztésére, az országos parancsnok biztonsági és fogvatartási helyettesének engedélye alapján, illetve börtön és fogház végrehajtási fokozatú, felnőtt korú szabadságvesztésre ítélt férfiak egyaránt elhelyezhetők az alábbi bv. intézetekben:
12. Állampusztai Országos Bv. Intézet,
13. Közép-dunántúli Országos Bv. Intézet,
14. Pálhalmai Országos Bv. Intézet,
15. Fegyház és börtön végrehajtási fokozatú, felnőtt korú szabadságvesztésre ítélt férfiak elhelyezésére az alábbi bv. intézetek kerülhetnek kijelölésre:
16. Balassagyarmati Fegyház és Börtön,
17. Budapesti Fegyház és Börtön,
18. Márianosztrai Fegyház és Börtön,
19. Sátoraljaújhelyi Fegyház és Börtön,
20. Sopronkőhidai Fegyház és Börtön,
21. Váci Fegyház és Börtön.
22. A tényleges életfogytiglani szabadságvesztésre ítélt férfiakat az alábbi bv. intézetekben kell elhelyezni:
23. Budapesti Fegyház és Börtön,
24. Sátoraljaújhelyi Fegyház és Börtön,
25. Szegedi Fegyház és Börtön,
26. Tiszalöki Országos Bv. Intézet.

10/A. A tényleges életfogytiglani szabadságvesztésre ítélt nőket az alábbi bv. intézetekben kell elhelyezni:

1. Kalocsai Fegyház és Börtön,
2. Tiszalöki Országos Bv. Intézet.

*Módosította: 28/2017 OP szakutasítás, 2017.02.20.*

1. Fegyház, börtön és fogház végrehajtási fokozatú, felnőtt korú szabadságvesztésre ítélt nők egyaránt elhelyezhetők az alábbi bv. intézetekben:
2. Szombathelyi Országos Bv. Intézet,
3. Tiszalöki Országos Bv. Intézet,
4. Fővárosi Bv. Intézet.
5. Börtön és fogház végrehajtási fokozatú, felnőtt korú szabadságvesztésre ítélt férfiak elhelyezésére a Tököli Országos Bv. Intézetben, börtön és fogház végrehajtási fokozatú, felnőtt korú szabadságvesztésre ítélt nők elhelyezésére a Pálhalmai Országos Bv. Intézetben kerülhet sor.
6. Fegyház és börtön végrehajtási fokozatú, felnőtt korú szabadságvesztésre ítélt nők elhelyezésére a Kalocsai Fegyház és Börtönben kerülhet sor. A Kalocsai Fegyház és Börtönben továbbá a bv. intézet fenntartási munkáira börtön, kivételesen fegyház fokozatú férfiakat kell elhelyezni.

*Módosította: 28/2017 OP szakutasítás, 2017.02.20.*

1. A Heves Megyei Bv. Intézetben börtön végrehajtási fokozatú, felnőtt korú szabadságvesztésre ítélt nők elhelyezésére kerülhet sor.
2. A fiatalkorúak regionális bv. intézeteiben a fiatalkorú, börtön és fogház végrehajtási fokozatú férfi elítéltek elhelyezésére az alábbi rendelkezések az irányadók:
3. a Baranya Megyei Bv. Intézet telephelyeként működő Fiatalkorúak Regionális Bv. Intézetében (Pécs) elsősorban a Baranya, Tolna, Somogy és Zala megyei lakóhellyel rendelkező,
4. a Bács-Kiskun Megyei Bv. Intézet telephelyeként működő Fiatalkorúak Regionális Bv. Intézetében (Kecskemét) elsősorban a Bács-Kiskun, Csongrád, Békés megye területén lakóhellyel rendelkező,
5. a Borsod-Abaúj-Zemplén Megyei Bv. Intézet telephelyeként működő Fiatalkorúak Regionális Bv. Intézetében (Szirmabesenyő) elsősorban a Borsod-Abaúj-Zemplén, Szabolcs-Szatmár-Bereg, Hajdú-Bihar és Heves megyei lakóhellyel rendelkező,
6. a Fiatalkorúak Bv. Intézetében (Tököl) elsősorban a Pest, Komárom-Esztergom, Fejér, Nógrád és Jász-Nagykun-Szolnok megyei, illetve budapesti lakóhellyel rendelkező elítélteket kell elhelyezni.
7. A fiatalkorú, börtön és fogház végrehajtási fokozatú nőket a Bács-Kiskun Megyei Bv. Intézet telephelyeként működő Fiatalkorúak Regionális Bv. Intézetében (Kecskemét) kell elhelyezni.
8. A megyei (fővárosi) bv. intézetekben lehet elhelyezni
9. a bv. intézet intézet-fenntartási munkáira börtön és fogház fokozatú elítélt férfiakat,
10. a bv. intézet szakképzettséget igénylő intézet-fenntartási és -felújítási munkáira fegyház, börtön és fogház fokozatú, szakképzett férfiakat,
11. végrehajtási fokozattól függetlenül azon elítélteket, akiknek befogadásától vagy az ítélet jogerőre emelkedésétől a szabadságvesztés utolsó napja, illetve a feltételes szabadságra bocsátás napja hat hónapon belül esedékes.
12. A megváltozott munkaképességű elítélteket a végrehajtási fokozatnak megfelelően, az e címben meghatározottak szerinti bv. intézetekben kell elhelyezni, kivéve az szakutasítás 38. pontjában megjelölteket.
13. Azokat az elítélteket, akiknek reintegrációs őrizetét rendelte a bv. bíró, a szabadon bocsátás érdekében – az azt megelőző időszakban – a kijelölt tartózkodási hely szerint területileg illetékes megyei (fővárosi) bv. intézetben kell elhelyezni. A területi illetékesség megállapításánál figyelembe kell venni a jelen szakutasítás 5. pontjában foglaltakat.

**III.  
Az előzetesen letartóztatottakra   
és a szabadságvesztésre ítéltekre vonatkozó közös szabályok**

1. Az 1, 2, és 4. pontokban meghatározott bv. intézetek biztosítják az ott elhelyezett fogvatartott büntető ügyekben ügyészségre, bíróságra, egyéb bírósági ügyekben vagy közjegyzői eljárásban illetékes, valamint egyéb orvos-szakértői és nyugdíjfolyósító intézetbe történő előállítását.
2. A fogvatartott súlyos beteg közeli hozzátartozója meglátogatása, valamint a közeli hozzátartozó temetésén való részvétel miatt történő előállítását az előállítás helye szerinti megyei (fővárosi) bv. intézet végzi. Abban az esetben, ha ebbe a bv. intézetbe történő átszállítás körszállítás keretében nem lehetséges, az előállítást a fogva tartó bv. intézet célszállítás útján hajtja végre.
3. A Tököli Országos Büntetés-végrehajtási Intézetben elhelyezett fogvatartottak Ráckevei Járásbíróságra történő előállítását a bv. intézet hajtja végre.
4. Tatabánya, Tata területén a fogvatartottakat a Közép-dunántúli Országos Bv. Intézet állítja elő, azok kivételével, akik a 4. pont j) alpontja szerint a Győr-Moson-Sopron Megyei Bv. Intézetben kerültek elhelyezésre.
5. Az előzetesen letartóztatottat a nem jogerős ítéletet hozó bíróság engedélyével, a BvOP Központi Szállítási és Nyilvántartási Főosztály (továbbiakban: KSzNyFO) által kijelölt, az ítéletben meghatározott végrehajtási fokozatnak megfelelő bv. intézetben lehet elhelyezni.

**IV.**

**Az elzárást, szabálysértési elzárást és rendbírság helyébe lépő elzárást töltő személyekre vonatkozó szabályok**

1. Az elzárást, a szabálysértési elzárást és a rendbírság helyébe lépő elzárást töltő személyek elhelyezését a Rendelet 4. számú mellékletében rögzített bv. intézetekben kell biztosítani.

**V.  
Az átmeneti és gyógyító-terápiás részlegre helyezett  
elítéltek elhelyezése**

1. Az átmeneti részlegre helyezett elítélteket fő szabály szerint a behelyező bv. intézetben kell elhelyezni. Ha az átmeneti részleg működési feltételei nem állnak fenn, akkor az elítéltet a behelyező bv. intézet kezdeményezésére olyan bv. intézetbe kell átszállítani, ahol működik átmeneti részleg. Átmenti részleg a következő bv. intézetekben működik:
2. Budapesti Fegyház és Börtön,
3. Kalocsai Fegyház és Börtön,
4. Márianosztrai Fegyház és Börtön,
5. Sopronkőhidai Fegyház és Börtön,
6. Szegedi Fegyház és Börtön,
7. Váci Fegyház és Börtön,
8. Tiszalöki Országos Bv. Intézet.
9. Gyógyító-terápiás részleg a következő bv. intézetekben működik:
10. Balassagyarmati Fegyház és Börtön,
11. Budapesti Fegyház és Börtön,
12. Kalocsai Fegyház és Börtön,
13. Márianosztrai Fegyház és Börtön,
14. Sopronkőhidai Fegyház és Börtön,
15. Szegedi Fegyház és Börtön,
16. Váci Fegyház és Börtön,
17. Állampusztai Országos Bv. Intézet,
18. Közép-dunántúli Országos Bv. Intézet,
19. Pálhalmai Országos Bv. Intézet,
20. Tököli Országos Bv. Intézet,
21. Tiszalöki Országos Bv. Intézet,
22. Szombathelyi Országos Bv. Intézet,
23. Borsod-Abaúj-Zemplén Megyei Bv. Intézet telephelyeként működő Fiatalkorúak Regionális Bv. Intézete (Szirmabesenyő).
24. A gyógyító-terápiás részlegre helyezett fogház fokozatú nőket a részlegen tartásuk idejére a Kalocsai Fegyház és Börtönben kell elhelyezni.

**VI.  
A vallási részlegre helyezett elítéltek elhelyezése**

1. A Bv. tv. 109/A. § alapján vallási részlegre helyezett férfiakat a Váci Fegyház és Börtönben, a Tiszalöki Országos Bv. Intézetben, a Szombathelyi Országos Bv. Intézetben és a Budapesti Fegyház és Börtönben kell elhelyezni.
2. A vallási részlegre helyezett nőket a Pálhalmai Országos Bv. Intézetben kell elhelyezni.

**VII.  
A kábítószer-függőséget gyógyító kezelésre, kábítószer-használatot kezelő más  
ellátásra vagy megelőző-felvilágosító szolgáltatásra kötelezett fogvatartottak elhelyezése**

1. A kábítószer-függőséget gyógyító kezelés, kábítószer-használatot kezelő más ellátás vagy megelőző-felvilágosító szolgáltatás szabályairól szóló 42/2008. (XI. 14.) EüM-SZMM együttes rendelet 4. § (3) bekezdésében, valamint a 4/2009. (III. 20.) IRM utasításban foglaltak alapján a fogvatartottakat kábítószer-függőséget gyógyító kezelés, valamint kábítószer-használatot kezelő más ellátás biztosítására az alább felsorolt bv. intézetek kötelezettek:
2. a kábítószer-függőséget gyógyító kezelésre valamint a kábítószer-használatot kezelő más ellátásra beutalt, felnőtt férfi fogvatartottak elhelyezésére a Budapesti Fegyház és Börtön,
3. kábítószer-függőséget gyógyító kezelésre, valamint a kábítószer-használatot kezelő más ellátásra beutalt, felnőtt korú női fogvatartottak kezelésére a Kalocsai Fegyház és Börtön,
4. kábítószer-függőséget gyógyító kezelésre, valamint a kábítószer-használatot kezelő más ellátásra beutalt, fiatalkorú férfi fogvatartottak kezelésére a Fiatalkorúak Büntetés-végrehajtási Intézet,
5. kábítószer-függőséget gyógyító kezelésre, valamint a kábítószer-használatot kezelő más ellátásra beutalt, a Bács-Kiskun Megyei Bv. Intézet területén az erre kijelölt részlegen (a továbbiakban: anya-gyermek részleg) gyermekkel együtt elhelyezett anyák kezelésére a Bács-Kiskun Megyei Bv. Intézet,
6. kábítószer-függőséget gyógyító kezelésre, valamint a kábítószer-használatot kezelő más ellátásra beutalt fiatalkorú női és fiatalkorú férfi fogvatartottak kezelésére a Bács-Kiskun Megyei Bv. Intézet telephelyeként működő Fiatalkorúak Regionális Bv. Intézete (Kecskemét),
7. az előzetes letartóztatásban lévő nők, továbbá az ott elhelyezett előzetes letartóztatásban lévő férfi fogvatartottak kábítószer-használatot kezelő más ellátására a Fővárosi Bv. Intézet.
8. A fogvatartottak számára a kábítószer-használatot megelőző-felvilágosító szolgáltatás biztosítására a Nemzeti Drogmegelőzési Intézet által meghatározott területi ellátási kötelezettséggel működő szolgáltatóval kötött együttműködési szerződéssel rendelkező valamennyi bv. intézet köteles.

**VIII.  
Enyhébb végrehajtási szabályok alkalmazásának hatálya alá tartozó elítéltek elhelyezése**

1. Figyelembe véve az elítélt, illetve kapcsolattartójának lakóhelyét, az enyhébb végrehajtási szabályok hatálya alá tartozó elítéltet a végrehajtási fokozatának megfelelő bv. intézetben kell elhelyezni. Kivételes esetben a lakóhelyéhez legközelebbi megyei (fővárosi) bv. intézetben is elhelyezhető az elítélt.

**IX.  
Anya és gyermeke együttes elhelyezése**

1. Az anya és a gyermek együttes elhelyezését az anya-gyermek részlegen kell biztosítani. Az anya-gyermek részlegen az anyákon kívül más fogvatartott nem helyezhető el. A anya-gyermek részlegen történő elhelyezés eljárási szabályait külön szakutasítás tartalmazza.

**X.  
A biztonságra fokozott veszélyt jelentő fogvatartottak elhelyezése**

1. A biztonságra fokozottan veszélyt jelentő fogvatartottakat biztonsági részlegen kell elhelyezni. A fogvatartottak elhelyezésének és őrzésének szabályait külön szakutasítás határozza meg. Biztonsági részleg működésére a Sopronkőhidai Fegyház és Börtön kerül kijelölésre.

**XI.  
Katonai fogda**

1. A Tököli Országos Bv. Intézetben az erre a célra elkülönített részen kell elhelyezni a katonai fogdában végrehajtandó szabadságvesztésre ítélt elítélteket.

**XII.  
Egyéb rendelkezések**

1. Az elítélt elhelyezésére – munkaerőigény és a rendelkezésre álló férőhelyek figyelembevételével – a végrehajtási fokozatának és a jelen szakutasításban foglalt egyéb szempontoknak megfelelő, lehetőleg a lakóhelyéhez legközelebbi bv. intézetet kell kijelölni. A nem magyar állampolgárságú elítélt elhelyezésénél lehetőség szerint figyelembe kell venni kapcsolattartásának elősegítését.
2. A kizárólag férfiak elhelyezésére kijelölt bv. intézetekben elítélt nők nem helyezhetők el.
3. Nem helyezhető át a 8. pont szerinti bv. intézetekbe olyan fegyház fokozatú elítélt, akinek a szabadságvesztés büntetésből a várható szabadulásig (feltételes szabadságra bocsátás esedékességéig) két évnél hosszabb tartam van hátra.
4. Nem helyezhetők el a fogolyszökés, fogolyzendülés, terrorcselekmény bűntette miatt kiszabott szabadságvesztést töltő elítéltek az alábbi bv. intézetekben:
5. Állampusztai Országos Bv. Intézet,
6. Közép-dunántúli Országos Bv. Intézet I. (Baracska) és III. (Martonvásár) számú objektumai,
7. Pálhalmai Országos Bv. Intézet,
8. Szegedi Fegyház és Börtön III. számú (Nagyfa) objektuma.
9. Az Állampusztai Országos Bv. Intézetben, a Közép-dunántúli Országos Bv. Intézetben, a Tököli Országos Bv. Intézetben, valamint a Pálhalmai Országos Bv. Intézetben elhelyezett börtön, illetve fegyház fokozatú elítéltet, amennyiben veszélyt jelent a bv. intézet biztonságára, a jelen szakutasításban meghatározott, zártabb jellegű bv. intézetbe kell áthelyezni. Az átszállítást az intézetparancsnok kezdeményezése alapján – a BvOP Biztonsági Szolgálat és/vagy a Fogvatartási Ügyek Szolgálata vezetőjének véleményét figyelembe véve – a KSzNyFO vezetője engedélyezi.
10. Az állandó orvosi felügyeletet, illetve tartós ápolást igénylő elítélt férfiakat a Szegedi Fegyház és Börtön III. számú objektumának Krónikus Utókezelő Részlegében lehet elhelyezni. Az elítélt átszállítása a BvOP Egészségügyi Főosztály szakorvosi véleménnyel alátámasztott javaslata és előjegyzése alapján, a KSzNyFO vezetőjének engedélyével lehetséges.
11. A megyei (fővárosi) bv. intézetekben foglalkoztatás céljából a 17. a) és b) pontjaiban meghatározott elítéltet – ha a várható szabadulásig (feltételes szabadságra bocsátás esedékességéig) kettő évnél nem hosszabb tartam van hátra – a bv. intézet parancsnoka saját hatáskörben visszatarthatja. A visszatartás tényéről a KSzNyFO vezetőjét írásban értesíteni kell. A parancsnoki hatáskörben visszatartott elítélt elhelyezése büntetés-végrehajtási érdekből, központi intézkedés alapján megváltoztatható.
12. Az elítélt végrehajtási fokozatától, valamint a jelen szakutasításban meghatározott bv. intézettől eltérő helyen (fontos büntetés-végrehajtási érdekből) az országos parancsnok biztonsági és fogvatartási helyettesének engedélyével helyezhető el. Az elítélt parancsnoki hatáskörben visszatartható, ha a végrehajtási fokozat enyhébb fokozatba helyezés folytán változott meg, és a szabadulás (feltételes szabadságra bocsátás) időpontjáig hat hónapnál kevesebb tartam van hátra.
13. Parancsnoki hatáskört meghaladó, munkáltatás céljából történő visszatartás engedélyezésére irányuló kérelmet az elítélt befogadásától, illetve a szabadságvesztés foganatba vételétől számított tizenöt napon belül a KSzNyFO felé kell felterjeszteni. A kérelem az elítélt nevét és büntetés-végrehajtási adatait (fokozat, ítélet, bűncselekmény, előélet, szabadulás ideje), szakképzettségét, iskolai végzettségét, munkakörét és a visszatartás rövid indoklását tartalmazza.
14. A 42-44. pontokban foglaltak szerint visszatartott elítélt csak az annak alapjául meghatározott munkakörben foglalkoztatható.
15. Ha a meghatározott időre engedélyezett visszatartás lejárt, vagy az elítélt foglalkoztatására a bv. intézet a továbbiakban már nem tart igényt, ezt a körülményt 8 napon belül jelenteni kell a KSzNyFO felé, a szükséges intézkedések megtétele érdekében. A visszatartási engedély hatályát veszti, ha az elítélt ügyében újabb szabadságvesztés végrehajtásáról érkezik értesítés, vagy végrehajtási fokozata szigorúbbra változik.
16. A nemzetközi együttműködés keretében más államtól fogvatartási garanciák vállalása mellett átvett fogvatartottakat az esetükben az egyénre szabott vállalásban kijelölt bv. intézetben kell elhelyezni. Az érintettek fogva tartásának teljes tartama alatt kiemelten kell kezelni a végrehajtási garanciák érvényesülésének folyamatos biztosítását, nemcsak az elhelyezésükre kijelölt bv. intézetben, de megőrzésre történő ideiglenes át-szállításuk esetén is. Az érintett fogvatartottak olyan bv. intézetbe, ahol a végrehajtási garanciák nem, vagy csak részben biztosíthatóak, csak abban az esetben szállíthatók át végleg, amennyiben ezzel kapcsolatban a garanciákról lemondó önrendelkező nyilatkozatot nyújtanak be.
17. Jelen szakutasítást 2017. január 1-jétől kell alkalmazni.

**Dr. Tóth Tamás bv. vezérőrnagy**

**országos parancsnok**